و ئی ره‌سته‌ بنه‌وای زات ده‌سه‌جه‌میه‌ ك له‌ كتاوه‌یل ده‌ستوری گیریاگه‌ ؛ هه‌میش ئی ره‌سته‌ نیشانه‌ی په‌یوه‌ندی بنه‌وایی و سه‌ره‌تاییه‌ ك زاته‌یل تاكی هاووڵاتیه‌یل وه ‌یه‌ك به‌ساسه‌و ك ئه‌ویش ( رابت رافدین )ه ؛ ك ئی دوو رووباره‌ منه‌یگه‌ گوریسیگ ك گشت ژیاره‌یل له‌ی گۆڵه‌جیه‌ له ‌زه‌وی له ‌ده‌ورخوه‌ی گرده‌و كردگه‌ . وه‌رجله‌ ئه‌وه‌گ ناوعراق له‌جوگرافیه‌ی سیاسی بكه‌فیگه‌ سه‌ر زوانه‌یل له‌ قۆناغه‌یل جوور وه ‌جووریگ مه‌ردم ناوچه‌گه‌ وه‌ناو ئه‌و دوو رووباره‌ ناسریانه‌ . هه‌ردوو رووبار دجله‌ وفورات یا راستر بیوشیم ئاو ئه‌و دوچه‌مه‌ زیاتر له‌ حكومه‌ته‌یل عراق تیوه‌نستنه‌ په‌یوه‌ندی ناونی مه‌ردم ناوچه‌یل عراق بته‌وه‌و بكه‌ن و وه‌رجله‌ ئه‌وه‌گ حكومه‌تیگ وه ‌ناوعراق بوود ئاو ئه‌و دوو رووباره ‌پێكهاته‌یل جیاواز ئی كۆمه‌ڵگا وه‌یه‌كه‌و به‌ساس  وجار جاریگیش بیوه‌سه‌ بایس ململانی و كیشمه‌كیش له‌ ناونی عه‌شایر؛ وه‌لی ئه‌و چشت جه‌وهه‌ریه‌ ك بایه‌د هه‌رعراقییگ بزانیگه‌ی ئه‌وه‌سه‌ ك عراق وڵاتیگه‌ بنه‌واو بنه‌ڕه‌تی ئاو بیوه‌ هه‌رچه‌ن خوه‌ی سه‌رچاوه‌ی ئاوی نه‌یری . عراق ئمڕو تیوش قه‌یران ئاوی توندیگ هاتگه‌ و ئه‌ویش قه‌یران ده‌ردناكیگه‌ ك هه‌ڕه‌شه‌ له‌ ئابووری و ئاسایش و یه‌كیه‌تی و سه‌قامگیریی و ته‌نانه‌ت یه‌كیه‌تی وسه‌قام كۆمه‌ڵایه‌تیی كه‌یگ و یه‌یش قه‌یرانیگ بیو ك وه‌ ئارامی ده‌س وه‌پی كرد و دیواخریش تونده‌و بیو و ئه‌وه‌سه‌ ئمساڵ قه‌یرانه‌گه‌ ته‌قیه‌و ؛ له‌وه‌ر ئه‌وه‌گ ئه‌و به‌شه‌ له ‌ئاو فورات ك ئمساڵ دریاگه‌سه‌ وڵاته‌گه‌مان ٢٥٠ مه‌ترسی جا یاموكه‌عه‌ب له‌لی كه‌مه‌وكریاگه‌وئه‌وه‌یش نیمه‌ی ئه‌وبره‌ ئاوه‌سه‌ ك عراق نیازوه‌پی دیری ئه‌را كشتوكال وخواردن ویه‌یش وه‌مه‌عنای ئه‌وه‌سه‌ ك عراق ناچاره‌ له‌یره‌ودیوا قه‌واره‌ یاحه‌جم هاورده‌ی له‌ مه‌واد خوراكی زیای بكه‌یگ یه‌یش له‌وه‌ختیگه‌ ولاته‌گه‌مان ئه‌رائاوه‌دان كردن ویرانیه‌یل جه‌نگه‌یل رژیم رمیاگ به‌عس نیازفه‌ره‌یگ پیول دیری وهه‌میش كه‌می ئاووه‌مه‌عنای خوه‌ل واراین زیاتره‌ . وه‌لی گرنگترین چشت ئه‌وه‌سه‌ ك كه‌می ئاو؛ ئه‌و قه‌ره‌ عراق لاوازه‌و كه‌یگ نیه‌یلی بره‌سیگه‌ حه‌ق خوه‌ی وئی كه‌می ئاوه‌ وه‌مه‌عنای ئه‌وه‌سه‌ ك عراق نیه‌تیوه‌نی هاوساگانی پابه‌ند بكه‌یگ وه‌ جیوه‌جی كردن قه‌وڵه‌یلیان ؛ به‌ڵگه‌ی ئی قسه‌مانیشه‌ ئه‌وه‌سه‌ ك هه‌ر دوو وڵات توركیه‌ وئیران قه‌وڵ دانه‌ چه‌ن كار وه‌ده‌س وسیاسه‌تمه‌دارعراقی ك به‌شه‌ ئاوه‌گه‌ی زیای بكه‌ن وهه‌ر كام له‌و كار وه ‌ده‌سه‌یله‌ ك سه‌ردان ئسته‌مبوڵ كردن ئه‌وه‌ وه ‌ده‌س كه‌فت ئه‌را خوه‌یان له ‌قه‌ڵه‌م دان وه‌لی هیوچ كام له‌و قه‌وڵه‌یله‌ تا ئیسه‌ جیوه‌جی نه‌كریانه‌.
